b'\n_START_ARTICLE_\nHorace Welcome Babcock\n_START_SECTION_\n\xc5\xbdivljenje in delo\n_START_PARAGRAPH_\nHorace Welcome je bil sin Harolda Delosa Babcocka. Leta 1934 je diplomiral iz fizike na Kalifornijskem tehnolo\xc5\xa1kem in\xc5\xa1titutu (Caltech), leta 1938 pa je doktoriral iz astronomije na Univerzi Kalifornije v Berkeleyju. Med 2. svetovno vojno je na MIT in Caltechu raziskoval sevanje. Po vojni je za\xc4\x8del sodelovati z o\xc4\x8detom. Leta 1946 je postal \xc4\x8dlan Observatorija Mt. Wilson. Med letoma 1951 in 1957 je bil pomo\xc4\x8dnik predstojnika, od leta pa predstojnik observatorija._NEWLINE_Izumil in zgradil je veliko astronomskih in\xc5\xa1trumentov. Leta 1953 je prvi predlagal uporabo prilagodljive optike. Najve\xc4\x8d je raziskoval na podro\xc4\x8dju spektroskopije in magnetnih polj zvezd. Objavil je teorijo o magnetizmu Son\xc4\x8devih peg.\n_START_SECTION_\nNagrade\n_START_PARAGRAPH_\nLeta 1957 je prejel medaljo Henryja Draperja, leta 1958 Eddingtonovo medaljo, leta 1969 medaljo Bruceove in leta 1970 zlato medaljo Kraljeve astronomske dru\xc5\xbebe (RAS).\n_START_SECTION_\nPoimenovanja\n_START_PARAGRAPH_\nPo njem in po o\xc4\x8detu se imenuje asteroid 3167 Babcock. Krater Babcock na Luni so poimenovali po o\xc4\x8detu.'